Indigo Seaways જે ઘોઘા-દહેજ વચ્ચે ફેરી સર્વિસ ચલાવે છે તેના ડિરેક્ટર દેવેન્દ્ર મનરાલે માહિતી આપી છે કે આવતા મહિનાની શરૂઆતમાં જ દક્ષિણ કોરિયાથી એક Ro-Pax વેસલ ઘોઘા આવી પહોંચશે. આ વેસલમાં બે રેમ્પ હશે અને આ બંને રેમ્પ કાર્ગોની હેરફેરમાં કામે લાગી શકે તેમ છે. આ ઉપરાંત આ વેસલને તેના બંને છેડેથી લાંગરી શકાય છે. જે કોઇપણ ટ્રાન્સપોર્ટ કંપનીઓને ઘોઘાથી દહેજ પોતાના ટ્રક કે પછી ટ્રાવેલ કંપનીઓ પોતાની બસ મોકલવી હોય તો તેઓ હવે આ Ro-Pax વેસલ દ્વારા આસાનીથી મોકલી શકશે.